Geskryf deur Die Redaksie	Die slagting van boere in plaasaanvalle moet stopgesit word en die VF Plus het versoek dat ŉ dringende debat in die parlement gevoer word om die aangeleentheid te bespreek, sê dr. Pieter Groenewald, leier van die VF Plus.
“Daar is reeds minder as 35 000 kommersiële boerdery-eenhede oor om voedsel vir die land te produseer. Die verlies van 'n boer, hetsy ŉ kleinhoewe- of kommersiële boer, het nie net 'n onmiddellike direkte impak op die families van die vermoorde boer en sy of haar werknemers nie, maar dit is 'n direkte bedreiging vir voedselsekerheid en uiteindelik die BBP van die land.
“Dit hou daarom nie net ernstige gevolge in vir die veiligheid van die land in terme van voedselsekuriteit nie, maar ook vir die stabiliteit van die arbeidsmark en ekonomiese ontwikkeling in die algemeen. Ek doen daarom ‘n beroep op die speaker om die aangeleentheid in die parlement te bespreek sodat daar op die hoogste vlak kennis geneem kan word van die noodsaaklikheid om dringend stappe te neem om hierdie groeiende tragedie af te weer,” sê dr. Groenewald.	Kontak Ons